ŠILALĖS RAJONO SAVIVALDYBĖS TARYBA

SPRENDIMAS

DĖL ŠILALĖS RAJONO SAVIVALDYBĖS TARYBOS 2016 M. SAUSIO 28 D. SPRENDIMO NR. T1-13 „DĖL SOCIALINĖS PARAMOS ŠILALĖS RAJONO SAVIVALDYBĖS MOKINIAMS“ PAKEITIMO

2016 m. rugsėjo 29 d. Nr. T1-250

Šilalė

Vadovaudamasi Lietuvos Respublikos vietos savivaldos įstatymo 7 straipsnio 8 punktu ir 18 straipsnio 1 dalimi, Lietuvos Respublikos socialinės paramos mokiniams įstatymo 14 straipsnio 1 dalies 2 punktu, Mokinių nemokamo maitinimo mokyklose tvarkos aprašo, patvirtinto Lietuvos Respublikos Vyriausybės 2009 m. gruodžio 23 d. nutarimo Nr. 1770 „Dėl Mokinių nemokamo maitinimo mokyklose tvarkos aprašo patvirtinimo“, (2014 m. vasario 19 d. nutarimo Nr.171 redakcija), 7 punktu, Šilalės rajono savivaldybės taryba nusprendžia:

1. Pakeisti Kreipimosi dėl socialinės paramos mokiniams tvarkos aprašo, patvirtinto Šilalės rajono savivaldybės tarybos 2016 m. sausio 28 d. sprendimu Nr. T1-13 „Dėl Socialinės paramos Šilalės rajono savivaldybės mokiniams“, 9 punktą ir jį išdėstyti taip:

„9. Mokinių nemokamam maitinimui kitais atvejais ir pusryčiams, mokiniams, patiriantiems socialinę riziką, ir kitais labai ypatingais atvejais gali būti panaudojama iki 4 procentų tam tikslui skirtų valstybės biudžeto lėšų, o esant valstybės biudžeto lėšų trūkumui, mokinių nemokamam maitinimui kitais labai ypatingais atvejais ir pusryčiams iš sutaupytų savivaldybės biudžeto lėšų, skirtų piniginei socialinei paramai.“

2. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt ir Teisės aktų registre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras	Jonas Gudauskas